Uznesenie Všeobecného súdu (siedma komora) zo 4. júna 2012 – Hüttenwerke Krupp Mannesmann a i./Komisia
(vec T-379/11)
„Žaloba o neplatnosť – Životné prostredie – Smernica 2003/87/ES – Bezodplatné prideľovanie emisných kvót skleníkových plynov od roku 2013 – Rozhodnutie Komisie, ktorým sa určujú referenčné úrovne produktov, ktoré sa majú použiť pri výpočte množstva pridelených
emisných kvót – Článok 263 štvrtý odsek ZFEÚ – Neexistencia osobnej dotknutosti – Regulačný akt, ktorý obsahuje vykonávacie opatrenia – Neprípustnosť“
1.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá
– Rozhodnutie Komisie, ktorým sa ustanovujú prechodné pravidlá harmonizácie bezodplatného prideľovania emisných kvót, platné
v celej Únii – Žaloba združenia zastupujúceho záujmy európskeho železiarskeho a oceliarskeho priemyslu – Neexistencia osobnej
dotknutosti zastupovaných podnikov – Neprípustnosť (článok 263 štvrtý odsek ZFEÚ; smernica Európskeho parlamentu a Rady 2003/87,
článok 10a) (pozri body 22, 23, 26 – 31)
2.                     Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Každý
všeobecne záväzný právny akt s výnimkou legislatívnych aktov – Rozhodnutie Komisie, ktorým sa ustanovujú prechodné pravidlá
harmonizácie bezodplatného prideľovania emisných kvót, platné v celej Únii – Zahrnutie – Akt obsahujúci vykonávacie opatrenia
v zmysle uvedeného ustanovenia Zmluvy (článok 263 štvrtý odsek ZFEÚ, článok 267 ZFEÚ a článok 289 ods. 1 až 3 ZFEÚ; smernica
Európskeho parlamentu a Rady 2003/87, článok 10a a článok 11 ods. 1) (pozri body 34 – 37, 48 – 50, 52)
Predmet
Návrh na zrušenie rozhodnutia Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie
bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej
Únii (Ú. v. EÚ L 130, s. 1)
Výrok
1.
Žaloba sa odmieta ako neprípustná.
2.
Hüttenwerke Krupp Mannesmann GmbH, Rogesa – Roheisengesellschaft Saar mbH, Salzgitter Flachstahl GmbH, ThyssenKrupp Steel
Europe AG a voestalpine Stahl GmbH sú povinné nahradiť trovy konania vrátane trov konania o nariadení predbežného opatrenia.